“หุ้นเอเชีย” รีบาวด์! นักลงทุนคลายกังวล “วิกฤตแบงก์”
หุ้นเอเชีย เปิดบวก เนื่องจากนักลงทุนเริ่มคลายวิตกเกี่ยวกับปัญหาในภาคธนาคาร
หุ้นเอเชีย เปิดบวก เนื่องจากนักลงทุนเริ่มคลายวิตกเกี่ยวกับปัญหาในภาคธนาคาร
28 มี.ค. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ เนื่องจากนักลงทุนเริ่มคลายวิตกเกี่ยวกับปัญหาในภาคธนาคาร
ทั้งนี้ ดัชนีนิกเกอิเปิดภาคเช้าที่ระดับ 27,573.82 จุด เพิ่มขึ้น 96.95 จุด หรือ +0.35%, ดัชนีฮั่งเส็งเปิดภาคเช้าที่ระดับ 19,688.31 จุด เพิ่มขึ้น 120.62 จุด หรือ +0.62% และดัชนีเซี่ยงไฮ้คอมโพสิตเปิดภาคเช้าที่ระดับ 3,256.60 จุด เพิ่มขึ้น 5.20 จุด หรือ +0.16%
ขณะที่เกาหลีใต้เตรียมเปิดเผยดัชนีความเชื่อมั่นผู้บริโภคเดือนมี.ค.ในวันนี้ ขณะที่ออสเตรเลียจะรายงานข้อมูลยอดค้าปลีกเดือนก.พ.
สำหรับดัชนีเฉลี่ยอุตสาหกรรมดาวโจนส์ปิดบวกในวันจันทร์ (27 มี.ค.66) โดยหุ้นกลุ่มธนาคารปรับตัวขึ้นแบบเป็นวงกว้าง เนื่องจากนักลงทุนพยายามก้าวข้ามวิกฤตภาคธนาคาร หลัง บริษัท เฟิร์สต์ ซิติเซนส์ แบงก์แชร์ส (First Citizens BancShares) ตกลงเข้าซื้อกิจการ ธนาคารซิลิคอน วัลเลย์ แบงก์ (SVB) ในสหรัฐ
ส่วนดาวโจนส์ปรับขึ้นเกือบ 200 จุด หรือ 0.6% และดัชนี S&amp;P500 ปรับตัวขึ้น 0.2% อย่างไรก็ตาม ดัชนี  Nasdaq Composite ปิดลบ 0.5% แตะที่ 11,768.84